ଲକ୍ଷ୍ମୌ ୧୩/୧୦ଃ ଉତ୍ତର ପ୍ରଦେଶ ରାଜଧାନୀ ଲକ୍ଷ୍ମୌରେ ସିନେମାହଲ ଖୋଲିବା ପ୍ରକ୍ରିୟା ଆରମ୍ଭ ହୋଇଯାଇଛି। ଅକ୍ଟୋବର ୧୫ରୁ ବଡ଼ ପରଦାରେ ସିନେମାର ମଜା ନେଇପାରିବେ ଦର୍ଶକ। ତେ ବେ କରୋନାରୁ ଦୃଷ୍ଟିରେ ରଖି ସିନେମାହଲରେ ଦର୍ଶକମାନେ ଚେସ ବୋର୍ଡରେ ବସିବେ। ଅର୍ଥାତ ଜଣେ ଦର୍ଶକଙ୍କ ସାମ୍ନାରେ ଓ ଡାହଣ-ବାମରେ କେହି ବସିବେ ନାହିଁ। ଏହି ଚକ୍ରିୟ ସିଟିଂ ପ୍ଲାନ ଲାଗୁ କରିବା ସହ କର୍ମଚାରୀଙ୍କୁ ସେମାନଙ୍କ କରୋନା ରିପୋର୍ଟ ମଧ୍ୟ ଜିଲ୍ଲା ପ୍ରଶାସନ ଦେବାକୁ ହେବ।
ହଲରେ ସଫା ସୁତୁରା ଓ ସାନିଟାଇଜ ବ୍ୟବସ୍ଥା ଉପରେ ଦୃଷ୍ଟି ଦିଆଯିବ। କେବଳ ଏତିକି ନୁହେଁ ପ୍ରତିଟି ଶୋ' ପରେ ହଲକୁ ସାନିଟାଇଜ କରାଯିବ। ଏହା ସହ କୋଭିଡ୍ ହେଲପ ଡେସ୍କ ଓ ଥର୍ମାଲ ସ୍କ୍ରିନିଂ ବ୍ୟବସ୍ଥା ହେବ।
କୋଭିଡ ଲକ୍ଷଣ ଦେଖା ଦେବା ମାତ୍ରେ ଇଣ୍ଟିଗ୍ରେଟେଡ୍ କଂଟ୍ରୋଲ ରୁମକୁ ଖବର ଦେବାକୁ ହେବ। ଦର୍ଶକଙ୍କ ନାଁ, ଠିକଣା ଓ ମୋବାଇ ନମ୍ବର ରେକର୍ଡ କରାଯିବ। ଦର୍ଶକଙ୍କ ମୋବାଇଲରେ ଆରୋଗ୍ୟ ସେତୁ ଆପ ରହିବା ଅନିବାର୍ଯ୍ୟ। ମାସ୍କ ପିନ୍ଧି ନ ଥିବା ଦର୍ଶକଙ୍କୁ ହଲ ଭିତରକୁ ପ୍ରବେଶ ମନା।
